ปัสสาวะเป็นสีน้ำตาลตกตะกอน เกิดจากอะไร เป็นอะไรไหมคะ
สวัสดีค่ะ การมีปัสสาวะเป็นตะกอนสีน้ำตาล อาจเกิดจาก1.กระเพาะปัสสาวะอักเสบ มาด้วยปัสสาวะแล้วเจ็บขัด มีเลือดปน มักเกิดในผู้หญิงได้บ่อยเพราะท่อปัสสาวะสั้น ทำให้เชื้อโรคผ่านเข้าไปได้ง่าย ร่วมกับผู้หญิงมักชอบกลั้นปัสสาวะทำให้มีการหมักหมมของเชื้อในกระเพาะปัสสาวะได้ง่าย2.กรวยไตอักเสบ สาเหตุและอาการคล้ายกับกระเพาะปัสสาวะอักเสบ ซึ่งมักมีอาการไข้สูง หนาวสั่นร่วมด้วย3.ปัสสาวะมีเลือดจากสาเหตุอื่นๆเช่น เกล็ดเลือดต่ำ เลือดออกมาจากอวัยวะเพศหญิงหรือจากทวารหนักแล้วออกมาปนกับปัสสาวะ แต่ถ้าสังเกตเห็นเลือดเฉพาะตอนปัสสาวะเท่านั้น ก็นึกถึงสาเหตุอื่นๆน้อยค่ะ4.นิ่วในทางเดินปัสสาวะ อาจมีปัสสาวะปนเลือด ปวดหน่วงท้องน้อยและหลังร้าวลงขาได้แนะนำไปพบแพทย์เพื่อตรวจร่างกายและตรวจปัสสาวะว่ามีเลือดหรือมีการติดเชื้อด้วยหรือไม่ ในระหว่างนี้ถ้ามีไข้สูง หนาวสั่น หรือปวดท้องน้อยมาก ควรรีบไปพบแพทย์การดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการได้ หากปวดท้องน้อยด้วย งดการมีเพศสัมพันธ์ไปก่อน